મુંબઇ, 25 સપ્ટેમ્બરઃ મહારાષ્ટ્ર વિધાનસભાની આગામી ચૂંટણીમાં ભાજપ અને શિવસેના સાથે મળીને ચૂંટણી લડશે નહીં. બન્ને પાર્ટીઓ વચ્ચે 25 વર્ષો જૂનો નાતો તૂટી ગયો છે. ભાજપે આરોપ મુક્યો છેકે, શિવસેના પોતાની જીત પર અડેલી છે. ભાજપે કહ્યું છેકે અમે યુતિને બચાવવાના શક્ય તમામ પ્રયાસો કર્યા છે. શિવસેનાએ ન્યાય કર્યો નથી. આ સાથે જ ભાજપે મહાયૂતિ પૂર્ણ થઇ હોવાની વાત કરી છે. નોંધનીય છેકે છેલ્લા એક અઠવાડિયાથી આ રાજકીય ડ્રામા ચાલી રહ્યો હતો. ભાજપના નેતા દેવેન્દ્ર ફડ્ણવીસે ગુરુવારે સાંજે સાત વાગ્યે આ યુતિ તૂટી હોવાની જાહેરાત કરી છે.